V. Xalitlawat talhkayawan xalakpulatamatni maktiní nakxika xakpuxkuná lipulatamatni chu nalitlawakan akgtum limakgantaxtunina nema wanikan xpukgantaxtun lilakxtum talhkayawan nemá makamaxkikanit xalitlewekge litlawat chu xmaklakskinit, nachu akgxni nalilhkayawakan já'é limakgantaxtina tapakgtanú ixtatlewekglhat ixlakkaxtlawananín tapakgsit chu xa makgantaxtuniná xpukgantaxtun lilakxtumtalhkayawan chu tachixkuwit xala ju'u , lalichiwinan tapakgsit. Já'é taskujut nali'an, xatakanájlit, xalikstu, nitinataya, chu lakxtum tatlawat wa nalita'an ixtaskujut.
Xpukgantaxtun lilakxtumtalhkayawan nakpuxkun nak pulhkayawan, xlikstu nalaklkayawa, natlawalintilhá xlimakgataxtin; nakgalhi xalaklankapuxkunanín, xalatsupuxkunanín, xamakgamakgtayananín chu xamakgtakgalhnanín. Xatamakxtumit liwakg xlawan na'akpuxkun chu natalilakgnú chatum puxku xastakayawaná, chu chatsiyan xastakayawananín xatakpulhkat, chu tlan natachiwinán pi nila natalhkayawa, ixstakayawananín ixtatlewekglhat ixlakkaxtlawananín tapakgsit, xlakgapuxokgo tamakxtumit lilakkaxtlawanlilatamat chu chatum xamakgtayana makgantaxtunina, tapakgsit nawan la natamakxtumikan chu la nataskuja makgantaxtuninanín, nachu la natalalita'an xanapuxkun. Makgantaxtuninanín chu makgmakgatanksananín natakgalhi laktlan makgamakgtayananín nema taskini xlakata tlan nataxtuyacha taskujut xatalhkayawan. Pulakpulhkalina xatamakgtakgalhna natlawa xtamamakkit, ixlikstu nachu nali'an nak xtatlawat, nak xtamakgtakgalhat akxni namakgamakglhtinankan chu akxni na xatalaktlaw túmin, xa ja'é puskujni. Xalimamakkit xatapakgsit chu xatalhkayaw xapukgantaxtun nema namatlaní xatamakxtumit liwakg, nakalakgchapalin skujnanín chu xapukgantaxtun xaliwakg. Xalikgantaxtun makgtakgalhná nema takxila tiku tatatsokgnit natalilakgnu xpuxokgonitni tamakxtumit lilakkaxtlawanlilatamat xala ju'u. Xpuxokgo stakayawana xaliwakg chu titapaktanunit nak tamakxtumit xamakglhtawakgenanín, xakatsinanín, xaputsananin takatsit, xatamakgtayat nema nitataskgawali. Xataskgaw nema tamakglhtinan natatakilhxtumi la xaalipuxku xalakatunu xapulhkayawan nalitalakgnu tachixkuwit.|Puxku xastakayawaná namakgapala akgchaxan kata nak ixtamamakkit chu tlan nalhkayawapalakán awatiya makgtum. Xastakayawananín xalitalhkayawat natamakgapalá akgnajatsa kata nak ixtamamakkitkan, chu lakgasu kilhmakatukx kilhmakatukx nakalakgxtapalitilhakan, chu yajla katitalhkatayalh. Lata na taskini nakalhkayawatilhakan chatunu, chatunu chu makgapitsi tixtum nakalhkayawakan, ixtalhkayawatkan kilhmakatuy nalá lata ixliwakgkan ixlakkaxtlawananín tapakgsit akxni chu nataskiní putum ixlimakchiwinanin tachixkuwit, pula natlawanikan takgalaskinin tachixkuwit. Akxni natsankga Puxku xastakayawana usu katiwa xastakayawananín xalitalhkayawat nalhkayawakan xpuxokgo xlakata namawaka litayat. Tapakgsit nawan lanali'ankan chu la nakgantaxtu ja'é tamamakkit.|Puxku xastakayawaná chu Xastakayawananín xalitalhkayawat nila natakgalhi tunu taskujut, tamamakkit usu litalhkatayan, watiya amá nema tapakgtanunit Xpuxokgo satakayawaná xaliwakg chu nemá makxtum talanit chu tamakgtayanamana nak pukgalhtawakga, nak pukatsin, nak pukatuwaya takatsin, nak puputsan, usu nak pumakgtayan ana nitaskgawalikan. Taskgaw nema nakamaxkikan naxtachuná nawán la tamakglhtinan makgtayananín mapakgsinaní nema taskuja nak lanka ixpulakkaxlan talakapun.|Xapuxku Pulakpulhkaliná xamakgtakgalhná xpukgantaxtun lilakxtum talhkayawán nalhkayawa xputamakxtumit ixlakkaxtlawananin tapakgsit, lata ixliwakgkan tlan natalhkayawa kilmaktuy xlakata, xpukgantaxtuntachixkuwit xaliwakg xalanka takgalhtawakga tlan nawan tiku nalhkakan, nachu natatiyanikan la wi xatapakgsit. Já'é puxku nema lichiwinamanaw namakgapala nak ixpuskujni akgchaxan kata chu tlan nalhkayawapalakan amakgtúm. Ja'é puxku natawala nak pu'akpuxkun aná niku wi xapuxokgo satakayawana xaliwakg Chu akxtum nataskúja lanka skaliná xalak pulatamatni.|Xamakgtayaná makgantaxtuniná nalilhkayawakan kilhmaktuy xlakata lata xliwakgkan xastakayawana puxku xaliwakg akxni chu naskin xapuxku.|Tapakgsit nawán xatalakaskín nemá namamakxtumikan akxni nalhkayawakan Xastakayawaná xapuxku xatamakxtumit liwakg, xastakayawananín xalilhkayawat, Pulakpulhkaliná xatamakgtakgalhná, chu xamakgtayaná makgantaxtuniná xalak xpukgantaxtún lilakxtum talhkayawan; titalitayanit xastakayawaná puxku, xastakayawananín xatalhkayawat, chu Xamakgtayaná makgantaxtunina nila katatalitayalh xli'akgtuy kata xlakata lata uku tataxtunit nak litayat nema uku tamakgxtakgli.|Akxni nalhkakan Xastakayawananín ixtatlewekglhat ixlakkaxtlawananín tapakgsit, putum ixlimakchiwinanin tachixkuwit nawan tiku tlan xalilhkayawat nawán. Watiya natawila chatum Xastakayawana ixtatlewekglhat ixlakkaxtlawananín tapakgsit lata putunu putumixlimakchiwinanin tachixkuwit, chu nakalakgachixkuwikan lata tawilana xputamakxtumit ixlakkaxtlawananín tapakgsit.|Xpukgantaxtun lilakxtum talhkayawán nakgalhí tamamakkit lata titum xliwakg, xawa nema nalimamakki tapakgsit, tatlaw xatamasin chu xatamakgalhtawakgen xatlan lilatamat, xalilakgapasat aná nitlawakan talhkayawat, xalakgchanat chu xatamakamastan nema putum talanit, chu xatamakxtumit lilakkaxtlawanlilatamat, xatalhkan chu xatatsokgni lhkayawananín, xatatsokgtamakxtun maklakaskinit xalilhkayawan, makilhtsukí xalak lilhkayawan, xataputlekgen talhkayawan lalichiwinan tapakgsit, xatalichiwin titlajanit chu xatamakamastan xalimakanajlit tiku tlajanit akxni kalhkayawakan ixlakkaxtlawananín tapakgsit, ixtalakkaxtlawananín tapakgsit, chu akxni lhkakan puxku xtapakgsit tachixkuwit, lata lakatunu nak pulhkayawán, nachuna na'akxilhlintilha talhkayawat chu xatakgalskinit tamakin xatalhkayawat. Akxni nalá tamakxtumit xanapuxkun lhkayawananín nalá kakapulhuwa la lichiwinan tapakgsit.|Ixakxilhliná talaktlaw xa xatamakxtumit lilakkaxtlawanlilatamat xala ju'u nalitaya akgtum tamakxtumit xakxilhlina nak tamakxtumit liwakg, nemá xikstu nali'an, chu xapuxku nalilhkayawakan kilmaktuy xlakata lata xliwakg xastakayawananín akxni namalaknu xalilhkayawat xapuxku stakayawana'. Tapakgsit nawán la natalakgnu chu la nali'an nak ixtaskujut já'é tamakxtumit, nachuna litum la natlawa xatakgxtakgajnit stakayawana' xaliwakg. Akxni namakgantaxti ixtaskujut ja'é akxilhlina nila namachokgo ixlitatsekg ixpumakikan tumín.|Limakgantaxtun xakatsina' natalilakgchapalín napuxkun xalita'akxilhin xatalhkayaw nak xalakatunú pulatamat tlan nataxtuyachá tatlaw uchu lichiwinaw pulaktum tatsokgni.|Tamakxtumit lilakkaxtlawanlilatamat nakalitayá napuxkun xalak lakatunu pulataman akgtum talakkaxlan tachiwin tichu natalakaskin, xalikgantaxtun talhkayawan xakatitsu, lalichiwinan xatapakgsit.